Jack the Ripper Museum

Jack the Ripper Museum er et museum og en turistattraksjon i Cable Street, London. Museet forsøker å gjenskape East-London-miljøet der de uløste Jack the Ripper-mordene fant sted i 1888. Museet viser noen originale gjenstander fra perioden, samt rekonstruksjoner av åsteder, inkludert soverommet til ett av ofrene, Mary Jane Kelly. Utstillingen omfatter fløyta som ble brukt av politikonstabel Edward Watkins for å tilkalle hjelp da han oppdaget kroppen til offeret Catherine Eddowes. Det har også konstabel Watkins' notisbok, håndjern og kølle, og en rekonstruksjon av politistasjonen i Leman Street der detektiver forsøkte å identifisere morderen. Museet ble grunnlagt av Mark Palmer-Edgecumbe og åpnet i august 2015. Palmer-Edgecumbe var tidligere leder for søkemotoren Googles EMEA-operasjoner og også guvernør for Museum of London Docklands. Uenighet I museets søknad til Tower Hamlets-Council var det ingen opplysninger om dets virkelige formål, i stedet ble det opplyst om at det ville bli et museum om kvinner i East End. Søkerne skrev at «museet vil anerkjenne og hedre kvinner i East End som har formet historien, som forteller historien om hvordan de har vært med på å endre samfunnet. Det vil analysere sosiale, politiske og nasjonale erfaringer fra den viktorianske perioden frem til i dag». Da muséet åpnet, fulgte det flere dager med protester utenfor. Andrew Waugh, museets arkitekt, beskrev det som «obskønt fordomsfullt søppel», og hevdet han ikke ville ha rørt det «med en ildtang» hvis han hadde kjent til hvordan det til slutt ville bli markedsført. John Biggs, senere ordfører i Tower Hamlets, sa at de hadde blitt «lurt». Museet forsvarte sin posisjon ved å si at deres første, vage idé var å fortelle historier om «mange forskjellige kvinner fra East End», men et sterkere sentralt fokus var nødvendig for å sikre at det appellerte til massene. Palmer-Edgecumbe sa at han hadde informert sin arkitekt og de lokale planleggingsmyndigheter om at Jack the Ripper ville bli en betydelig del av museets tilbud. Han sa at det ville bli basert på den Jack the Ripper-utstillingen som hadde vært på Museum of London Docklands i løpet av hans tid som guvernør, og at museet ville bli illustrert med flere bilder fra den utstillingen. I oktober 2015 ble nye protester truet av Class War, en anarkistorganisasjon. Disse protestene kom som en følge av et Halloween-arrangement hvor museet inviterte besøkende til å posere for fotografering sammen med skuespillere som spilte morderen og hans lemlestede ofre. Bygget ble lagt ut for salg i april 2021 og museet forventes å stenge når bygget er solgt. Referanser Eksterne lenker http://www.jacktherippermuseum.com/ https://www.theguardian.com/culture/2015/jul/29/museum-billed-as-celebration-of-london-women-opens-as-jack-the-ripper-exhibit http://www.huffingtonpost.co.uk/2015/10/23/jack-the-ripper-museum-halloween-selfies-shameful-disgusting_n_8370866.html http://www.liverpoolecho.co.uk/whats-on/whats-on-news/jack-ripper-museum-offers-chance-10314609 http://www.telegraph.co.uk/women/womens-life/11950779/Jack-the-Ripper-museum-Halloween-event-selfies-with-murdered-woman.html http://www.standard.co.uk/news/london/first-look-inside-londons-controversial-jack-the-ripper-museum-a3091651.html https://www.theguardian.com/uk-news/2015/sep/28/cereal-killer-cafe-protestors-plan-target-jack-the-ripper-museum http://www.cheatsheet.com/culture/10-creepy-museums-to-visit-this-halloween.html/?a=viewall Arkivert 4. januar 2017 hos Wayback Machine. https://www.theguardian.com/uk-news/2015/aug/05/jack-the-ripper-museum-salacious-misogynist-rubbish-london-east-end http://www.independent.co.uk/news/uk/home-news/jack-the-ripper-museum-sparks-protest-with-offensive-halloween-event-offering-selfies-serial-killer-a6715386.html